stanford-oval/wikipedia huggingface dataset:
Njandoma

| Njandoma Няндома |
| --- | --- |
 Njandoman rautatieasema vuonna 2003
 Arkangelin alue Venäjällä, alla kaupungin sijainti alueella
 Njandoma
 Koordinaatit: 61.6616°N, 40.1971°E 
Valtio:   Venäjä
Subjekti:  Arkangelin alue
Piiri:  Njandoma
Perustettu:  1898
Kaupungiksi:  1939
Pinta-ala:  
 – Kokonaispinta-ala:  21 km²
Korkeus:  220 m
Väkiluku (2010):  22 356
Aikavyöhyke:  UTC+3 (MSK)
Postinumero:  164200; 164203
Suuntanumero(t):  +7 81838
Rekisterikilpi:  29
 
 www.nyadoma-mo.ru 
Infobox OKVirheellinen NIMI-arvo: 
Njandoma (ven. Няндома, Njandoma) on kaupunki Arkangelin alueen lounaisosissa Venäjällä. Se sijaitsee 347 km Arkangelista etelään. Vuoden 2010 väestönlaskennan mukaan kaupungissa asui 22 356 (2010).
Njandoma perustettiin vuonna 1896 asutukseksi samannimisen rautatieaseman ympärille Vologdan-Arkangelin rataa rakennettaessa, ja se on yhä leimallisesti rautatiekaupunki. Kaupunkioikeudet sillä on ollut vuodesta 1939. Kaupungin tärkeimmät työnantajat ovat veturivarikko ja broileritehdas.
Aiheesta muualla

Kuvia tai muita tiedostoja aiheesta Njandoma Wikimedia Commonsissa
Panorama Tower (Miami)

| Panorama Tower |
| --- | --- |
 Panorama Tower vuonna 2020.
Tiedot
Sijainti:  1101 Brickell Avenue, Miami, Florida, Yhdysvallat
Rakennettu:  2014–2018
Käyttötarkoitus:  sekakäyttö
Tila:  valmis
Tekniset tiedot
Kerroksia:  81
Korkeus
Kattokorkeus:  251,9 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Panorama Tower on Miamissa Yhdysvalloissa sijaitseva 252 metriä korkea, 81-kerroksinen pilvenpiirtäjä. Tornin rakentaminen aloitettiin vuonna 2014, ja se valmistui 2018. Rakennuksessa on sekä hotelli että asuin- ja toimistotiloja.
Panorama Tower on Floridan osavaltion korkein rakennus. Se vei aseman Four Seasons Hotel Miamilta, joka valmistui vuonna 2003. Panorama Towerista on kirkkaana yönä mahdollista nähdä Bahamaan kuuluvan Biminin saaren valot.
Paholainen (näytelmä)

| Paholainen> Az ördög |
| --- | --- |
Kirjoittaja:  Ferenc Molnár
Kirjoitettu:  1907
Alkuperäiskieli:  unkari
Tyylilaji:  tragikomedia
Kantaesityspaikka:  Budapest, Unkari
Paholainen (unk. Az ördög) on Ferenc Molnárin kirjoittama unkarilainen tragikomedianäytelmä vuodelta 1907, jolloin näytelmä ensimmäisen kerran tuotettiin Budapestissa. Budapestista näytelmä lähti maailmankiertueelle, mutta se kiellettiin Lontoossa. Paholainen oli Molnárin läpimurtonäytelmä.
Broadway-versio

Paholainen sai ensi-iltansa New Yorkin Broadwayn Garden Theatressa 18. elokuuta vuonna 1908 englanninkielisellä nimellään The Devil. Näytelmä suljettiin marraskuussa 1908 87:n esityksen jälkeen. Näytelmän tuottajana toimi Henry W. Savage. Näytelmän lavastuksesta vastasivat Robert Milton ja Walter Burridge. Oliver Herford oli kääntänyt Molnárin näytelmän unkarin kielestä englannin kielelle.
Broadway-versio > Broadway-version näyttelijät

| 0 | 1 | 2 |
| --- | --- | --- |
|  Franklin Bixby  | … |  Manservant   |
|  Henry Clark  | … |  herra Grosser   |
|  Theda Bara  | … |  madame Schleswig   |
|  Dorothy Dorr  | … |  Olga Hofmann   |
|  Arthur Hoyt  | … |  herra Besser   |
|  Nan Lewald  | … |  madame Zanden   |
|  Marion Lorne  | … |  Mimi   |
|  Tiny Marshall  | … |  madame Lassen   |
|  Paul McAllister  | … |  Karl Mahler   |
|  W. Chrystie Miller  | … |  Heinrich   |
|  Frank Monroe  | … |  Herman Hofmann   |
|  Jane Murray  | … |  madame Reineke   |
|  Marguerite Snow  | … |  Elsa Berg   |
|  Edwin Stevens  | … |  paholainen   |
Elokuvaversiot

Edwin S. Porterin ohjaama The Devil, yhdysvaltalainen lyhyt mykkäelokuva vuodelta 1908
Reginald Barkerin ja Thomas H. Incen ohjaama The Devil, yhdysvaltalainen mykkäelokuva vuodelta 1915
Michael Curtizin ohjaama Az ördög, unkarilainen mykkäelokuva vuodelta 1918
James Youngin ohjaama Kiusaaja, yhdysvaltalainen mykkäelokuva vuodelta 1921
Aiheesta muualla

Paholainen Internet Broadway Databasessa (englanniksi)
Olli Martio

Olli Tapani Martio (s. 2. syyskuuta 1941 Hausjärvi) on suomalainen matemaatikko ja Helsingin yliopiston emeritusprofessori. Hän on ollut Jyväskylän yliopiston matematiikan professori vuodesta 1980. Hänen tutkimusaiheitaan ovat variaatiointegraalien ekstremaalit ja kvasisäännölliset kuvaukset. Hän oli vuodesta 1993 Helsingin yliopiston matematiikan professori.
Olli Martio väitteli filosofian tohtoriksi Helsingin yliopistossa vuonna 1967, ja väitöskirjan nimi oli Boundary Values and Injectiveness of the Solutions of Beltrami Equations. Hän on julkaissut yli 170 tieteellistä artikkelia funktioteorian, epälineeristen osittaisdifferentiaaliyhtälöiden ja potentiaaliteorian alalta sekä osallistunut useiden kansainvälisten julkaisujen toimituskuntiin.
Aiheesta muualla

Olli Martio Mathematics Genealogy Project. Viitattu 11.6.2020.
Martio, Olli hakuteoksessa Uppslagsverket Finland (2012). (ruotsiksi)
Nelli Toivo

Nelli Toivo (s. 29. kesäkuuta 1989 Toijala) on suomalainen pikajuoksija. Hän edusti urheilu-urallaan Toijalan Vauhtia ja hänen valmentajinaan toimivat Robin Millard, Heikki Lehti sekä Juha Sainio. Aikuisten SM-kisoista hän saavutti pronssia 4 × 100 metrin viestijuoksusta ja kultaa 4 × 400 metrin viestijuoksusta.
Myös hänen kaksoissiskonsa Noora Toivo on pikajuoksija, sekä siskopuoli Emma Millard 400m aitajuoksija.
Palle

Palle tarkoittaa seuraavia asioita ja henkilöitä:
Palle, sanoittaja Reino Palmrothin käyttämä nimimerkki
Palle Sørensen, Tanskan pitkäaikaisin elinkautisvanki
palleköli, aluksen osa, laivatekninen käsite
Palle Ramstedt, Pirkka-Pekka Peteliuksen luoma hahmo Velipuolikuu-sketsiohjelmasta
palle, rautatien tukikerroksen reunan korotus.
No (kappale)

| ”No” Meghan Trainor |
| --- | --- | --- |

Singlen tiedot
 Albumilta: Thank You
 Äänitetty : 2015
 Julkaistu: 4. maaliskuuta 2016
 Formaatti: digitaalinen lataus
 Tuottaja(t): Ricky Reed
 Tyylilaji: dance-pop, R&B
 Kesto: 03.33
 Levy-yhtiö: Epic Records
Meghan Trainorin muut singlet
| ”Boys Like You” 2015 | ”No” 2016 | ”Me Too” 2016 |
No on yhdysvaltalaisen laulajan-lauluntekijän Meghan Trainorin musiikkikappale. Sen julkaisi Epic Records hänen toisen, Thank You-studioalbumin johdantosinglenä 4. maaliskuuta 2016. Kappaleen ovat sanoittaneet Trainor, Ricky Reed, ja Jacob Kasher Hindlin, joista Reed myös tuotti sen. Kappaleen musiikkivideon ohjasi Fatima Robinson ja se julkaistiin YouTubessa 21. maaliskuuta 2016. Video kuvattiin singlen julkaisupäivänä.
"No" oli kaupallisesti kohtalainen menestys, sen päästyä singlelistan kymmenen parhaan joukkoon Australiassa, Espanjassa, Israelissa, Itävallassa, Kanadassa, Latviassa, Skotlannissa ja Yhdysvalloissa sekä kahdenkymmenen parhaan joukkoon Argentiinassa, Irlannissa, Isossa-Britanniassa, Saksassa, Slovakiassa, Tšekissä, Unkarissa ja Uudessa-Seelannissa. Lisäksi se on myynyt Puolassa sekä Yhdysvalloissa kaksinkertaista ja Australiassa sekä Kanadassa jopa kolminkertaista platinaa.
Trainor on esittänyt kappaleen livenä lukuisissa ohjelmissa kuten kolmannessa iHeartRadio Music Awardsissa, The Graham Norton Showssa, The Ellen DeGeneres Showssa ja vuoden 2016 Billboard Music Awardsissa. Lisäksi hän on esittänyt kappaleen oman The Untouchable Tour-kiertueen keikoilla vuoden 2016 aikana.
Käännös suomeksi
NoName Snowpark

| NoName Snowpark |
| --- | --- |

Paikkakunta::  Falera, Sveitsi
Talviurheilukeskus:: Flims Laax Falera
Vuori:: Crap Sogn Gion
Rinneluokitus:: Punainen
Hissi
Hissi:: Pipelift
Tyyppi:: Sompahissi
Kapasiteetti:: 600 henkilöä/h
Ala-asema:: 2 108 m
Yläasema:: 2 203 m
Slopestyle
Lähtö:: 2 151 m
Maali:: 1 949 m
Korkeusero:: 202 m
Pituus:: 500 m
Keskijyrkkyys:: 40,4 %
Eri elementtejä:: 6 kpl (3 kaidetta, 3 hyppyä)
1. MC-kilpailu:: 20.1.2017
Lumikouru
Pituus:: 200 m
Leveys:: 21 m
Keskijyrkkyys:: 18°
Kourun korkeus:: 7 m
Kourun jyrkkyys:: 86°
1. MC-kilpailu:: 1.12.2002
NoName Snowpark on laskettelupuisto Flims Laax Faleran talviurheilukeskuksessa Falerassa Sveitsissä.
NoName Snowparkissa järjestetään vuosittain Laax Open -lumilautailukilpailu, joka on vuodesta 2017 alkaen kuulunut maailmancupiin.
NoName Snowparkissa on kaksi lumikourua ja slopestyle-rinne, suurempi lumikouruista on Euroopan suurin.
Laaxin halfpipen muotoilemista helmikuussa 2015.
Pac-Manin aavemaiset seikkailut

| Pac-Manin aavemaiset seikkailut> Pac-Man and the Ghostly Adventures |
| --- | --- |
Tyyli:  Tietokoneanimaatio
Kestoaika:  22 min.
Luoja(t):  Avi Arad Tom Ruegger Paul Rugg
Perustuu:  Namcon hahmoon Pac-Man
Pääosissa:  Erin Mathews Andrea Libman Samuel Vincent Ian James Corlett Lee Tockar Ashleigh Ball Brian Drummond
Alkuperämaa:   Yhdysvallat  Kanada  Japani
Alkuperäiskieli:  japani
Verkko:   Disney XD  Disney XD  Tokyo MX  BS11  Disney XD  FOX  Ruutu+  Nelonen
Tuotantokausia:  3
Jaksoja:  52
Tuotanto
Tuottaja(t):  Alexandra Bland Avi Arad Rick Ungar Shukuo Ishikawa Shin Unozawa Junichi Yanagihara Ken Iyadomi
Ohjaaja(t):  Moto Sakakibara
Käsikirjoittaja(t):  Tom Ruegger Paul Rugg Ken Pontac Sean Catherine Derek Glenn Leopold Dennis Haley Marci Brown Jymn Magon
Säveltäjä(t):  William Kevin Anderson (mukana myös pieniä osia alkuperäisestä Pac-Man -pelistä jonka säveltäjänä toimi Toshio Kai)
Tuotantoyhtiö(t):  41 Entertainment (USA) Arad Productions Inc. (Kanada) Bandai Namco Games (Japani) OLM Digital Inc. Sprite Animation Studios.
Edeltäjä:  Pac-Man
Aiheesta muualla
IMDb 
Pac-Manin aavemaiset seikkailut (engl. Pac-Man and the Ghostly Adventures) on Namcon kehittämään Pac-Man-hahmoon perustuva japanilais-kanadalais-yhdysvaltalainen tietokoneanimaatiosarja.
Hahmot > Päähahmot

Pac on sarjan nimikkohahmo. Pac on myös viimeinen elossa oleva keltainen Pac-persoona. Hänen isänsä, Zac, alkuperäinen Pac-Man, auttoi Pac-maata sodassa Lordi Petturiusta vastaan.
Sylinda (engl. Cylindria), ystävilleen pelkkä "Syli", on vaaleanpunainen Pac-tyttö. Sylinda on porukan aivot ja hän tekee kaikkensa auttaakseen ystäviänsä Paciä ja Spiraalia. Syli on hieman ihastunut Paciin ja hänellä on myös kilpatoveri Pinkki.
Spiraali (engl. Spiral) on iso punainen Pac-poika. Hän on Pacin paras kaveri ja huonetoveri. Spiraalilla ja Pacilla on sama hieman hullu persoonallisuus.
Aavejengi (engl. Ghost Gang ) on alkuperäisestä kolikkopelistä tunnettu nelikko. Vaikka he asuvat Manamaassa (engl. Netherworld ) ja ovat kuuliaisia Lordi Petturiukselle, he oikeasti ovat kilttimielisiä ja salaa auttavat Pac-Mania toivoensa palaavansa joskus takaisin elämään.
Blinkki (engl. Blinky) punainen aave ja porukan vanhin. Hän on myös nelikon johtaja.
Inkki (engl. Inky) sininen aave ja toiseksi vanhin. Älykkäin ja myös sarkastisin.
Pinkki (engl. Pinky) vaaleanpunainen aave ja toiseksi nuorin. Rakastaa Paciä paljon.
Keijo (engl. Clyde) oranssi aave. Isoin, mutta silti nuorin nelikosta.
Lordi Petturius (engl. Lord Betrayus Sneakerus Spheros) Manamaan hallitsija ja sarjan päävihollinen.
Tohtori Pakara (engl. Dr. A.H. Buttocks) Petturiuksen hullu tiedemies.
Perämies (engl. Butt-ler) Petturiuksen palvelija ja hovimestari, sekä tohtori Pakaran veli.
Hahmot > Pac-kansa

Presidentti Pertti Piiri (engl. President Stratos Spheros) on Pac-maan presidentti, Rotungan jälkeläinen ja Petturiuksen isoveli.
Sir Säde (engl. Sir Cumference) hupsu vanha tiedemies, joka keksii vähän väliä ties mitä hilavitkuttimia, jotka auttavat Pac-Mania.
Kuulis (engl. Skeebo) Pacin ns. kiusaaja.
Zac ja Sunny ovat Pac-Manin vanhemmat, jotka katosivat Petturiuksen kapinan aikana. Heidän luultiin kuolleen, mutta sarjan aikana on tullut merkkejä siitä, että he ovat yhä elossa.
Marja-Terttu tai Terttu-täti (engl. Spheria Suprema) on Pacin täti ja entinen vapaustaistelija.
Hahmot > Suippopäät

Kärki (engl. Apex) on avaruusolento, joka Petturiuksen tavoin haluaa valloittaa Pac-maan.
Äänirooleissa > Englanninkieliset äänet

| 0 | 1 | 2 |
| --- | --- | --- |
|  Erin Mathews  | … |  Pac-Man, Neiti Pallola   |
|  Andrea Libman  | … |  Sylinda   |
|  Sam Vincent  | … |  Spiraali, Lordi Petturius, Presidentti Piiri   |
|  Ian James Corlett  | … |  Blinkki, Sir Säde    |
|  Lee Tockar  | … |  Inkki   |
|  Ashleigh Ball  | … |  Pinkki   |
|  Brian Drummond  | … |  Keijo, Tohtori Pakara, Perämies   |
Äänirooleissa > Suomenkieliset äänet

| 0 | 1 | 2 |
| --- | --- | --- |
|  Akira Takaki  | … |  Pac-Man   |
|  Jenni Sivonen  | … |  Sylinda   |
|  Henri Piispanen  | … |  Spiraali   |
|  Petrus Kähkönen  | … |  Blinkki, tunnuslaulu   |
|  Tommi Haapaniemi  | … |  Inkki   |
|  Taru Tikkanen  | … |  Pinkki   |
|  Tuukka Leppänen  | … |  Keijo   |
|  Petri Hanttu  | … |  Lordi Petturius   |
|  Markku Huhtamo  | … |  Tohtori Pakara   |
|  Markus Bäckman  | … |  Perämies   |
|  Jukka Voutilainen  | … |  Presidentti Piiri, sivuhahmot   |
|  Antti Pääkkönen  | … |  Sir Säde, Kärki, sivuhahmot   |
|  Arttu Kapulainen  | … |  Kuulis   |
Pac-Man
| --- | --- |
Hahmot:  Pac-Man | Haamut
Kolikkopelit:  Pac-Man |   Ms. Pac-Man  | Super Pac-Man | Pac-Man Plus | Professor Pac-Man | Pac & Pal | Jr. Pac-Man | Pac-Land | Pac-Mania | Pac-Man Arrangement (Arcade) | VR | Pac-Man Battle Royale
Flipperit:  Mr. & Mrs. Pac-Man | Baby Pac-Man (Videopeli/flipperi hybridi)
Konsolit & PC:  Pac-Man (Atari 2600) | Pac-Attack | Pac-Man 2: The New Adventures | Pac-In-Time |  World | Ms. Pac-Man Maze Madness | Adventures in Time | Pac-Man Collection | Ms. Pac-Man: Quest for the Golden Maze | Pac-Man All-Stars | Fever | World 2 | Vs. | Pac-Pix | Pinball Advance | Pac-Man Arrangement | Pac 'n Roll | World 3 | World Rally | Championship Edition | Party | Pac-Man & Galaga Dimensions | Pac-Man and the Ghostly Adventures | Pac-Man Museum | Pac-Man and the Ghostly Adventures 2
Televisiosarjat:  Pac-Man | Pac-Manin aavemaiset seikkailut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pac-Man and the Ghostly Adventures
Käännös suomeksi
Olli Mahlamäki

Olli Mahlamäki (s. 22. heinäkuuta 1982) on suomalainen säilämiekkailija, joka edustaa Tapanilan Erää. Mahlamäki on vuosien 2002, 2004, 2005, 2006, 2007, 2008, 2009, 2010, 2015 , 2018, 2019  ja 2020 suomenmestari ja voittanut pohjoismaidenmestaruuden junioreissa vuosina 2000–2002 ja aikuisissa 2009.
Aiheesta muualla

Mahlamäen tulokset kansainvälisen miekkailuliiton sivuilla.
Nellie McClung

Nellie McClung
Nellie Letitia McClung (o.s. Mooney; 20. lokakuuta 1873 Chatsworth, Ontario – 1. syyskuuta 1951 Victoria, Brittiläinen Kolumbia) oli kanadalainen kirjailija ja naisasianainen.
McClung oli aktiivinen Naisten kristillisessä raittiusseurassa. Hän julkaisi ensimmäisen romaaninsa, Sowing Seeds in Dannyn, vuonna 1908. Siitä tuli menestysteos, jota seurasivat lukuisat novellit ja kanadalaisissa sekä yhdysvaltalaisissa lehdissä julkaistut artikkelit. McClung muistetaan ehkä parhaiten Famous Five -ryhmittymän jäsenenä. Famous Fiven jäsenenä hän oli mukana ajamassa läpi Persons Casea, jonka seurauksena naiset tunnustettiin lain silmissä "henkilöiksi".
Omistajanvaihdos

Omistajanvaihdos eroaa sukupolvenvaihdoksesta siten, että yrityksen jatkaja voi olla jokin muu kuin luopuvan yrittäjän rintaperillinen tai sukulainen. Erityisesti yrityskaupassa on kysymys omistajanvaihdoksista. Ulkopuolisella jatkajalla voidaan tarkoittaa esimerkiksi yrityksen pitkäaikaista työntekijää (MBO-kauppa = management buy out), samalla toimialalla toimivaa yritystä tai yrittäjyydestä kiinnostunutta henkilöä. Omistajanvaihdoksissa jatkajalle siirretään luopuvalta omistaja-yrittäjältä ennen kaikkea omistajuus ja johtajuus, osaamisen siirto saattaa alkaa vasta yrityskaupan jälkeen. Omistajanvaihdos toteutetaan osakeyhtiössä tyypillisesti osakekauppana tai substanssikauppana eli liiketoimintakauppana.
Yrityskaupan tyypillisimpiä sudenkuoppia ovat
myyjän epärealistinen hintakäsitys omasta yrityksestään
myyjän puutteelliset neuvottelutaidot yrityskauppaneuvottelussa
myyjä ei tiedä, onko myymässä osakkeita vai liiketoimintaa
ostaja ei tiedä, onko ostamassa osakkeita vai liiketoimintaa
vakuuksien puute, rahoituslaitos ei myönnä luottoa ostajalle
liiketoiminta ei ole riittävän kannattavaa, rahoituslaitos ei myönnä riittävän suurta luottoa ostajalle
Omistajanvaihdoksen rahoitus ja arvon määritys

Yritysjärjestelyissä rahoitusta tarvitaan yleensä kauppahinnan maksamiseen, investointeihin tai käyttöpääomaan. Suomessa Finnvera tarjoaa omistajanvaihdoksen rahoitukseen palveluita. Samoin pankit rahoittavat omistajanvaihdoksia. Toisinaan omistajanvaihdosten rahoituksen voi neuvotella myös myyjän kanssa. Tavallisimmin yrityksen arvon määrittäminen tehdään yrityksen osto- tai myyntitilanteessa tai niitä suunniteltaessa. Myös esimerkiksi uuden osakkaan on hyvä tehdä arvonmääritys yhtiöstä ennen osakassopimuksen tekoa, jotta hän voi varmistaa, ettei maksa liikaa osakkeista. Yrityksen arvonmääritys luo pohjan yrityskaupan neuvotteluille. Yritysjärjestelyitä suunniteltaessa arvonmääritys antaa tietoa esimerkiksi veroseuraamusten arvioimiseksi, ja sen avulla voidaan vertailla erilaisia vaihtoehtoja ja menettelytapoja. Yrityskaupassa voidaan myydä muun muassa yrityksen liikeomaisuutta, liiketoimintaa, osakkeita tai osuuksia. On hyvä huomioida, että kauppatapa vaikuttaa niin verotukseen, vastuisiin kuin rahoitukseen. Kauppahinta-arvio antaa realistisen arvion, mihin hintaan yrityksestä kaupat voisivat syntyä. Se on paras ja edullisin lähtökohta yrityksen ostoa, myyntiä tai sukupolvenvaihdosta suunnittelevalle.
Yrityksen arvonmääritystä tarjoavat palveluina muun muassa yritysvälittäjät, lakitoimistot sekä yksityiset omistajanvaihdosasiantuntijat. Arvo määritellään joko substanssiarvona tai tuottoarvona.  Arvo on lopulta se, minkä yrityskaupan osapuolet hyväksyvät.  (Lähde: Finnvera, Yrityspörssi ja Suomen Yrityskaupat Oy)
Omistajanvaihdosten tukeminen ja yritysmarkkinat

Suomessa omistajanvaihdoksia tukee julkiset organisaatiot sekä yksityiset toimijat. Julkisten organisaatioiden hankkeissa edistetään omistajanvaihdoksia alueellisesti ja valtakunnallisesti. Hankkeista saa lisätietoa Suomen Yrittäjistä, kaupunkien ja kuntien elinkeinotoimista sekä kehitysyhtiöistä. Yritysmarkkinoilla toimii useita eri organisaatioita ja palveluntarjoajia. He tarjoavat palveluita eri tarpeisiin kuten esimerkiksi arvon määritys, sukupolvenvaihdos, yritysjärjestelyt, ostajan etsiminen, myyjän etsiminen ja asiakirjojen laadinta. (Lähde:Suomen Yrityskaupat Oy ja Yrityspörssi Oy)
Omitama

| Omitama (小美玉市) |
| --- | --- |
 Ibarakin lentoasema
 lippu:  symboli
 Omitaman sijainti Ibarakin prefektuurissa
 Omitama
 Koordinaatit: 36°14′21″N, 140°21′09″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  144,74 km²
Väkiluku (10/2020):  48 736
 – Väestötiheys:  337 as./km²
Symbolit:  
 – Puu:  Idänselkova
 – Kukka:  Kosmos
 – Lintu:  Valkea haikara (shirasagi)
 
 https://www.city.omitama.lg.jp/ 
Infobox OKVirheellinen NIMI-arvo: 
Omitama (jap. 小美玉市, Omitama-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin keskiosassa Kasumigaurajärven pohjoisrannalla. Kaupungin läpi virtaavat Sonobe- ja Tomoejoki. Omitamassa on 48 736 asukasta (lokakuussa 2020) ja sen pinta-ala on 144,74 neliökilometriä.
Omitama on kaupunkina suhteellisen nuori: se perustettiin vuonna 2006 liittämällä yhteen Ogawan ja Minorin maaseutukaupungit sekä Tamarin kyläkunta. Kaupungin nimi on muodostettu näiden kuntien nimien alkuosista. Kaupunki on luonteeltaan maaseutumainen.
Omitaman länsiosaa palvelee JR Higashi-Nihonin Jōban-linja. Itäosassa toimivat Ibarakin lentoasema ja Hyakurin lentotukikohta.
Kuvia

Soga-jinja
Hyakurin lentotukikohtaa
Prefektuurintie 144
Minorin yläaste
Aiheesta muualla

Kuvia tai muita tiedostoja aiheesta Omitama Wikimedia Commonsissa
Kaupungin internetsivut (japaniksi)
Nationalliga A (amerikkalainen jalkapallo)

| Nationalliga A |
| --- | --- |
Laji:  amerikkalainen jalkapallo
Maa(t):   Sveitsi
Perustettu:  1986
Joukkueita:  7
Hallitseva mestari:  Bern Grizzlies
Eniten mestaruuksia:  Calanda Broncos (11)
Alempi taso:  Nationalliga B
Sivusto:  www.safv.ch
Nationalliga A on amerikkalaisen jalkapallon korkein sarjataso Sveitsissä. Sarjaan osallistuu kuusi joukkuetta, jotka kilpailevat Sveitsin mestaruudesta Swissbowlista. Sarjaa ylläpitää SAFV.
Joukkueet 2023

Basel Gladiators, Pratteln
Bern Grizzlies, Bern
Calanda Broncos, Chur
Geneva Seahawks, Geneve
Thun Tigers, Thun
Winterthur Warriors, Winterthur
Zürich Renegades, Zürich
Mestarit

| 0 | 1 | 2 | 3 |
| --- | --- | --- | --- |
|  2022: Bern Grizzlies  2021: Calanda Broncos  2020: Calanda Broncos  2019: Calanda Broncos  2018: Calanda Broncos  2017: Calanda Broncos  2016: Bern Grizzlies  2015: Calanda Broncos  2014: Basel Gladiators  2013: Calanda Broncos  |  2012: Calanda Broncos  2011: Calanda Broncos  2010: Calanda Broncos  2009: Calanda Broncos  2008: Zürich Renegades  2007: Bern Grizzlies  2006: Winterthur Warriors  2005: Zürich Renegades  2004: Zürich Renegades  2003: Calanda Broncos  |  2002: Zürich Renegades  2001: Zürich Renegades  2000: St. Gallen Vipers  1999: St. Gallen Vipers  1998: St. Gallen Vipers  1997: St. Gallen Vipers  1996: Bern Grizzlies  1995: Bern Grizzlies  1994: Basilisk Meanmachine  1993: Basilisk Meanmachine  |  1992: St. Gallen Raiders  1991: Geneve Seahawks  1990: St. Gallen Raiders  1989: Bern Grizzlies  1988: Zürich Renegades  1987: Zürich Renegades  1986: Lugano Seagulls  |
Nellie Fox

Fox vuonna 1960
Jacob Nelson ”Nellie” Fox (25. joulukuuta 1927 – 1. joulukuuta 1975) oli yhdysvaltalainen baseballpelaaja. Hän pelasi MLB-tasolla vuosina 1947–1965 tärkeimpänä joukkueenaan Chicago White Sox.
Fox aloitti ammattilaisuransa Philadelphia Athleticsissa ja päätti sen Houston Astrosissa. Hänet valittiin Baseball Hall of Fameen vuonna 1997, kolmattakymmentä vuotta kuoleman jälkeen.
Fox oli toinen pesämies. Foxilla todettiin lymfooma kesällä 1975, ja hän kuoli Marylandin Baltimoressa joulukuussa 1975.
Nadir Belhadj

| 0 | 1 | 2 |
| --- | --- | --- |

Henkilötiedot
Syntymäaika: 18. kesäkuuta 1982 (ikä 42)
Syntymäpaikka: Saint-Claude, Ranska
Pelipaikka: vasen laitapuolustaja
Pituus: 175 senttimetriä
Seura
Seura:  Al-Sailiya SC
Junioriseurat
 ?–1997 1997–1998 1998–1999:  Jura Sud Foot  Besançon Racing Club  RC Lens
Seurat
| Vuodet | Seura | O (M) |
| 1999–2003 2002–2003 2003–2004 2004–2006 2006–2008 2006–2007 2008–2009 2008–2009 2009–2010 2010–2016 2016–2017 2017 2017– |  RC Lens →  Gueugnon (laina)  Gueugnon  Sedan  Olympique Lyonnais →  Sedan (laina)  RC Lens →  Portsmouth (laina)  Portsmouth  Al-Sadd  Sedan   Al Markhiya  Al-Sailiya SC | 0 (0) 28 (1) 36 (1) 65 (3) 9 (0) 37 (2) 19 (0) 29 (2) 19 (3) 137 (19) 18 (2) 0 (0) |
Maajoukkue
| 2000 2004–2011 |  Ranska U-18  Algeria | 2 (0) 54 (4) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2017.  Maajoukkueuran tilastot päivitetty 12. marraskuuta 2011.
Nadir Belhadj (arab. نذير بلحاج‎, s. 18. kesäkuuta 1982 Saint-Claude, Ranska) on algerialainen jalkapalloilija. Laitapuolustajana pelaava Belhadj edustaa Qatarin pääsarjassa pelaavaa Al Markhiyaa.
Ura

Belhadjin ammattilaisura alkoi vuonna 2002 jolloin hän pelasi lainalla yhden kauden FC Gueugnonissa Ligue 2:ssa. Sitä ennen Belhadj oli mukana RC Lensin miehistössä jo kaudesta 1999–2000, mutta ei kyennyt nousemaan edustukseen. Lainasopimuksen päätyttä hän teki vuoden mittaisen sopimuksen Gueugnonin kanssa pelaten 36 ottelua Ligue 2:ssa. Kauden päätteeksi Belhadj siirtyi Sedaniin, joka pelasi myös Ligue 2:ssa. Vietettyään joukkueessa kaksi kautta hän päätti siirtyä tammikuussa 2007 Ranskan mestarijoukkueeseen Olympique Lyonnaisiin neljän ja puolen vuoden sopimuksella, josta Lyon maksoi Sedanille €3,24 miljoonan euron siirtokorvauksen. Belhadj kuitenkin lainattiin kauden lopulla takaisin Sedaniin. Hän pelasi vain 9 ottelua jouduttuaan taistelemaan paikastaan Fabio Grosson kanssa. Peliajan vähyyden vuoksi Belhadj siirtyi takaisin entiseen seuraansa RC Lensiin 7. tammikuuta 2008 kolmen ja puolen vuoden sopimuksella.